CELEX: 62012CN0295
Language: sk
Date: 2012-06-13 00:00:00
Title: Vec C-295/12 P: Odvolanie podané 13. júna 2012 : Telefónica S.A. a Telefónica de España, S.A.U. proti rozsudku Všeobecného súdu (ôsma komora) z  29. marca 2012 vo veci T-336/07, Telefónica a Telefónica de España/Komisia

11.8.2012   
            
            
               SK
            
            
               Úradný vestník Európskej únie
            
            
               C 243/10
            
         Odvolanie podané 13. júna 2012: Telefónica S.A. a Telefónica de España, S.A.U. proti rozsudku Všeobecného súdu (ôsma komora) z 29. marca 2012 vo veci T-336/07, Telefónica a Telefónica de España/Komisia
   (Vec C-295/12 P)
   2012/C 243/19
   Jazyk konania: španielčina
   
      Účastníci konania
   
   
      Odvolateľky: Telefónica S.A. a Telefónica de España, S.A.U. (v zastúpení: F. González Díaz a J. Baño Fos, abogados)
   
      Ďalší účastníci konania: Európska komisia, France Telecom España, S.A., Asociación de Usuarios de Servicios Bancarios (Ausbanc Consumo) a European Competitive Telecommunications Association
   
      Návrhy odvolateliek
   
   
               —
            
            
               
                  
                     V prvom rade
                  
               
               v celom rozsahu alebo čiastočne zrušiť rozsudok Všeobecného súdu z 29. marca 2012 vo veci T-336/07, Telefónica a Telefónica de España/Komisia,
               na základe informácií, ktoré má k dispozícii, v celom rozsahu alebo čiastočne zrušiť rozhodnutie Komisie zo 4. júla 2007 vo veci COMP/38.784 — Wanadoo España/Telefónica,
               zrušiť alebo znížiť pokutu podľa článku 261 ZFEÚ,
               zrušiť alebo znížiť pokutu na základe neodôvodnenej dĺžky konania pred Všeobecným súdom a
               zaviazať Komisiu, ako aj vedľajších účastníkov konania na náhradu trov tohto konania, ako aj konania pred Všeobecným súdom.
            
         
               —
            
            
               
                  
                     alternatívne, pokiaľ to stav konania neumožňuje
                  
               
               zrušiť rozsudok Všeobecného súdu a vec mu vrátiť na ďalšie konanie, pri ktorom zohľadní právne otázky, o ktorých rozhodne Súdny dvor,
               zrušiť alebo znížiť pokutu podľa článku 261 ZFEÚ a
               zaviazať Komisiu, ako aj vedľajších účastníkov konania na náhradu trov tohto konania, ako aj konania pred Všeobecným súdom.
            
         
               —
            
            
               
                  
                     v každom prípade
                  
               
               sprístupniť podľa článku 15 ZFEÚ doslovný prepis alebo nahrávku pojednávania, ktoré sa pred Všeobecným súdom konalo 23. mája 2011, a nariadiť pojednávanie.
            
         
      Odvolacie dôvody a hlavné tvrdenia
   
   Všeobecný súd sa dopustil:
   
                
            
            
               Porušenia práva spoločnosti Telefónica na obhajobu vzhľadom na:
               
                           —
                        
                        
                           neprimeranú dĺžku konania,
                        
                     
                           —
                        
                        
                           odmietnutie tvrdení podopretých prílohami,
                        
                     
                           —
                        
                        
                           odmietnutie tvrdení týkajúcich sa nepotrebnosti vstupu ako skutočnosti relevantnej v čase určenia účinkov správania spoločnosti Telefónica,
                        
                     
                           —
                        
                        
                           pripustenie nových skutočností, ktoré sa neuvádzali v oznámení o výhradách.
                        
                     
         
                
            
            
               Nesprávneho právneho posúdenia pri definovaní predmetných veľkoobchodných trhov.
            
         
                
            
            
               Nesprávneho právneho posúdenia pri hodnotení údajného dominantného postavenia spoločnosti Telefónica na trhu.
            
         
                
            
            
               Nesprávneho právneho posúdenia a porušenia Európskeho dohovoru o ľudských právach tým, že pripustil zásah do práva spoločnosti Telefónica vlastniť prístup, ktorý nie je nevyhnutný.
            
         
                
            
            
               Nesprávneho právneho posúdenia a zjavného skreslenia skutkových okolností pri posúdení zneužitia a jeho údajných účinkov na hospodársku súťaž v súvislosti s:
               
                           —
                        
                        
                           výberom veľkoobchodných prístupov,
                        
                     
                           —
                        
                        
                           analýzou diskontovaných peňažných tokov,
                        
                     
                           —
                        
                        
                           analýzou „period-by-period“,
                        
                     
                           —
                        
                        
                           pravdepodobnými alebo konkrétnymi účinkami správania.
                        
                     
         
                
            
            
               Nesprávneho právneho posúdenia pri hodnotení postupu Komisie ultra vires a porušení zásady subsidiarity, zásady proporcionality, zásady právnej istoty, zásady lojálnej spolupráce a zásady riadnej správy vecí verejných.
            
         
                
            
            
               Porušenia zásady právnej istoty pri určení zákonnej sadzby a nesprávneho právneho posúdenia pri hodnotení úmyselnej alebo nedbanlivostnej povahy správania spoločnosti Telefónica.
            
         
                
            
            
               Nesprávneho právneho posúdenia a zjavného skreslenia skutkových okolností pri výpočte čiastky pokuty, okrem iného tým,
               
                           —
                        
                        
                           že kvalifikoval porušujúce správanie ako veľmi závažné,
                        
                     
                           —
                        
                        
                           ako posúdil porušenie zásady rovnosti zaobchádzania, proporcionality a zásady individualizácie trestov,
                        
                     
                           —
                        
                        
                           že nesplnil svoju povinnosť odôvodnenia.
                        
                     
         
                
            
            
               Porušenia článku 229 ES (teraz článok 261 ZFEÚ).